Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 938/11/8811	Trebišov, 8.2.2012
EEČ : 2-69-52-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
-	dňa 22.10.2011 v čase okolo 14.45 h došiel zo zadnej strany k objektu spoločnosti XXXXX, ktorá sa nachádza na XXXXX v Sečovciach, cez dieru v oplotení vošiel do areálu, odkiaľ odcudzil voľne uložený kovový profil tvaru I o rozmeroch 400 x 20 x 20 cm, čím pre poškodenú spoločnosť, XXXXX spôsobil škodu odcudzením veci vo výške 46,- €, 

-	dňa 26.11.2011 v čase okolo 11.30 h došiel do areálu prevádzky spoločnosti XXXXX, ktorá sa nachádza na XXXXXj v Sečovciach, preskočil oplotenie objektu a odtiaľ odcudzil voľne uložený kovový materiál, a to 5 ks kovových profilov tvaru I o rozmeroch 100 x 20 x 1 cm o celkovej hmotnosti 150 kg, čím pre poškodenú spoločnosť XXXXX spôsobil škodu odcudzením veci vo výške 32,- €,

pričom oboch skutkov sa dopustil aj napriek tomu, že Obvodným oddelením PZ v Sečovciach mu bolo dňa 23.04.2011 uložená bloková pokuta nezaplatená na mieste ev. č. bloku AB 025231 za spáchanie priestupku proti majetku podľa § 50 ods. 1 zákona č. 372/1990 Zb. o priestupkoch v znení neskorších predpisov. 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
15 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uzneseniami Policajného orgánu OO PZ Sečovce sp. zn. ORP-1366/SE-TV-2011 zo 16.12.2011 a ORP-1428/SE-TV-2011 z 19.12.2011 bolo začaté trestné stíhanie a súčasne vznesené obvinenie ml. XXXXX za prečin krádeže podľa § 212 ods. 2 písm. f Tr. zák. na tom skutkovom základe, ako je uvedené vo výroku tohto uznesenia.

	Obvinený ml. XXXXX sa v priebehu  skráteného vyšetrovania ku skutkom,  ktoré sú mu kladené za vinu v plnom rozsahu doznal. Poškodené strany, a to XXXXX a  XXXXX, zastúpené splnomocnencami si neuplatňujú uhradiť škodu voči obvinenému, nakoľko odcudzený kovový materiál  im bol vrátený, o čom svedčia úradní záznamy o vrátení vecí. 
 
	Obvinený ml. XXXXX zároveň súhlasil s podmienečným zastavením trestného stíhania.

	Súčasne som v zmysle § 216 ods. 2 Tr. por. stanovil skúšobnú dobu  obv. ml. XXXXX v trvaní 15 (pätnásť) mesiacov, ktorá začína plynúť právoplatnosťou tohto uznesenia, pričom ak obvinený povedie v priebehu tejto skúšobnej doby riadny život, bude po jej uplynutí rozhodnuté o jeho osvedčení. V opačnom prípade sa bude v trestnom stíhaní pokračovať a to aj počas plynutia skúšobnej doby.

	Z vyššie uvedených dôvodov a vzhľadom na osobu  páchateľa s prihliadnutím na jeho  doterajší život a na okolnosti prípadu považujem rozhodnutie o podmienečnom zastavení trestného stíhania za odôvodnené a pre obvineného ml. XXXXX za dostačujúce.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Róbert Kuka
prokurátor